[image: Mesto Trnava]MESTSKÝ ÚRAD V TRNAVE
ODBOR KOMUNIKÁCIE A VZŤAHOV S VEREJNOSŤOU
TRHOVÁ 3, 917 71 TRNAVA
[image: Mesto Trnava]MESTSKÝ ÚRAD V TRNAVE
ODBOR MAJETKOVÝ
TRHOVÁ 3, 917 71 TRNAVA
Zámer prevodu majetku mesta Trnava formou zámeny
v zmysle ustanovenia § 9a ods. 15, písm. b) a písm. f) zákona č. 138/1991 Zb. o majetku obcí v znení neskorších predpisov
Mesto Trnava v súlade s ustanovením § 9 ods. 2 písm. a) a § 9a ods. 15, písm. b) zákona č. 138/1991 Zb. o majetku obcí v znení neskorších predpisov, pretože sa prevádza nehnuteľnosť t. j. pozemok zastavaný stavbou vo vlastníctve nadobúdateľa vrátane priľahlej plochy, ktorá svojim umiestnením a využitím tvorí neoddeliteľný celok so stavbou a súčasne z dôvodu hodného osobitného zreteľa v zmysle § 9a ods. 15 písm. f) zákona č. 138/1991 Zb. o majetku obcí v znení neskorších predpisov a v znení § 5 ods. 2 písm. c), d), i), m) a q) Zásad hospodárenia a nakladania s majetkom Mesta a s majetkom štátu, ktorý Mesto užíva v platnom znení (ďalej Zásad), zverejňuje zámer prevodu majetku formou zámeny pozemkov z dôvodu hodného osobitného zreteľa bez ďalšieho finančného vyrovnania, pričom hodnota zamieňaných nehnuteľností na oboch stranách sa bude považovať dohodou za rovnakú: 
· prevod samostatne nepoužiteľného pozemku vzhľadom na umiestnenie pozemku, ak ide o prevod vlastníkovi susedného pozemku, ktorý má spoločnú hranicu s predávaným pozemkom (§ 5 ods. 2 písm. c) Zásad) - stavba objektu laboratórií je umiestnená aj na vedľajšom pozemku, ktorý je vo vlastníctve RÚVZ,
· prevodom majetku sa podporí všeobecne akceptovateľný verejnoprospešný účel (§ 5 ods. 2 písm. d) Zásad) – utlmenie dopravy na Paulínskej ulici a výstavba prejazdu od ulíc Dolnopotočná až po Dolné bašty 
· ak nemožno objektívne predpokladať, že by majetok mesta mohla účelne nadobudnúť iná osoba, než tá ktorej sa majetok mesta navrhuje previesť (§ 5 ods. 2 písm. i) Zásad) – na uvedenom pozemku sa nachádza budova RÚVR
· ak prevod majetku prispeje k podpore investičných akcií v súlade s územným plánom mesta, napr. stavba ciest, dráh, priemyselných parkov a vytvárania pracovných príležitostí (§ 5 ods. 2 písm. m) Zásad) – ide o majetkovoprávne usporiadanie nehnuteľností pre plánovanú verejnoprospešnú investičnú stavbu mesta „Predĺženie komunikácie - Ul. A. Malatinského – 2. fáza“ v Trnave
· prevod majetku mesta za účelom usporiadania vlastníctva podľa reálneho užívania (§ 5 ods. 2. písm. q) Zásad) – na pozemku mesta sa nachádza budova laboratórií, ktoré sú vo vlastníctve RÚVZ.
Jedná sa o prevod pozemkov:
· z vlastníctva Mesta Trnava, Hlavná č. 1, 917 01, IČO: 00 313 114, parcela registra „C“ č. 574/7, druh pozemku zastavaná plocha a nádvorie s výmerou 211 m2, zapísaná na LV č. 5000 v k. ú. Trnava, v meste Trnava vo vlastníctve Mesta Trnava na ktorom je postavená budova RÚVZ v ktorej sa nachádzajú laboratóriá do vlastníctva Slovenská republika v správe Regionálneho úradu verejného zdravotníctva, Limbová 6, 917 02 Trnava, IČO: 00 610 933 
a pozemkov:
· z vlastníctva Slovenská republika v správe Regionálneho úradu verejného zdravotníctva, Limbová 6, 917 02 Trnava, IČO: 00 610 933 parcela registra „C“ č. 646/3, druh pozemku zastavaná plocha a nádvorie s výmerou 86 m2 zapísaný na LV č. 5342 a parcela registra „E“ č. 628/1 evidovaná na mape určeného operátu, druh pozemku zastavaná plocha a nádvorie s výmerou 16 m2, zapísaný na LV č. 11243 vo vlastníctve SR v správe RÚVZ do vlastníctva Mesta Trnava, Hlavná č. 1, 917 01, IČO: 00 313 114 
Podľa § 9a ods. 15. písm. f)  zákona č. 138/1991 Zb. o majetku obcí v znení neskorších predpisov sa schvaľuje prevod majetku mesta formou zámeny nehnuteľností bez finančného vyrovnania ako prípad hodný osobitného zreteľa trojpätinovou väčšinou všetkých poslancov.
V zmysle § 6 ods. 1 písm. c), g) a h) Zásad pri prevodoch nehnuteľností z dôvodu hodného osobitného zreteľa je možné znížiť cenu oproti všeobecnej hodnote majetku v prípade:
· ak sa prevodom za nižšiu cenu ako je všeobecná hodnota majetku podporí fungovanie verejných inštitúcií, charitatívnych inštitúcií alebo sú k tomu iné dôvody akými sú najmä poskytovanie v regióne nedostatkových sociálnych  služieb alebo zdravotníckych služieb a tiež rozvoj cestnej siete na území mesta (§ 6 ods. 1 písm. c) Zásad) – predĺženie Ulice A. Malatinského t. j. utlmenie dopravy na Paulínskej ulici a výstavba prejazdu od ulíc Dolnopotočná až po Dolné bašty 
· zámena pozemkov mesta za iné pozemky vo vlastníctve tretích osôb pri vzájomnom majetkovoprávnom vysporiadaní, zámena majetku mesta za iný majetok vo vlastníctve tretích osôb pri vzájomnom majetkovoprávnom vysporiadaní alebo pri usporiadaní vlastníctva vo verejnom záujme mesta alebo v záujme rozvoja územia mesta (§ 6 ods. 1 písm. g) Zásad) – výstavba verejnej komunikácie
· prevodom majetku medzi mestom a inou obcou, vyšším územným celkom, štátom alebo inou verejnoprávnou korporáciou vo verejnom záujme (§ 6 ods. 1 písm. h) Zásad) – zámena so štátom a výstavba verejnej komunikácie
Všeobecná hodnota pozemkov bola určená znaleckým posudkom zo dňa 22. 8. 2026, č. 251/2026, vyhotoveným Ing. Tomášom Nádaským, Ulica Titusa Zemana 43, 917 01 Trnava, IČO: 51 431 050, znalcom v odbore stavebníctvo, odvetvie Pozemné stavby a Odhad hodnoty nehnuteľností. 
Všeobecná hodnota pozemkov je:
· Parcela registra „C“ č. 574/7, druh pozemku zastavaná plocha a nádvorie s výmerou 211 m2 – 247,94 eura/m2 t. j. hodnota pozemku je 52 315,34 eura/211 m2
· Parcela registra „C“ č. 646/3, druh pozemku zastavaná plocha a nádvorie s výmerou 86 m2 – 92,09 eura/m2 t. j. hodnota pozemku je 7 919,74 eura/86 m2
· Parcela registra „E“ č. 628/1, druh pozemku zastavaná plocha a nádvorie s výmerou 16 m2 – 92,09 eura/m2 t. j. hodnota pozemku je 1 473,44 eura/16 m2 
Mestské zastupiteľstvo mesta Trnava uznesením č. 1116/2026 zo dňa 23. 6. 2026 schválilo v zmysle § 9 ods. 2 písm. a) zákona č. 138/1991 Zb. o majetku obcí v znení neskorších predpisov spôsob prevodu vlastníctva nehnuteľného majetku formou zámeny nehnuteľností podľa § 9a ods. 15 písm. b) a f) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa.
Návrh na schválenie prevodu majetku formou zámeny majetku v zmysle vyššie uvedeného bude predložený na zasadnutie Mestského zastupiteľstva Mesta Trnava dňa 22. 9. 2026, ktorému prináleží definitívny súhlas pri nakladaní s majetkom mesta Trnava.
Zverejnené od 4. 9. 2026 do 22. 9. 2026.
V Trnave 24. 8. 2026
Spracovala: Mgr. Gabriela Bučányová, OM MsÚ v Trnave

